**БАХРЕЙН**

**РАЙСКА ГРАДИНА СРЕД ПЕРСИЙСКИЯ ЗАЛИВ**

**2 нощувки в Дубай + 5 нощувки в Бахрейн**

***08.11 - 15.11.2019***

**Включена Обзорна обиколка на Дубай с екскурзовод на български език!**

*Маршрут: София - Дубай - Бахрейн - Дубай - София*

**Програма:**

**Ден 1 София - Дубай/ 08.11.19**

Среща на летище София / Терминал 2 с водача на групата. Полет за **Дубай в 14:10 ч. с авиокомпания FLY DUBAI.** Пристигане на летище Дубай в 20:55 ч. Посрещане от фирмата партньор. Трансфер и настаняване хотел Golden Tulip Media 4\* или подобен. Нощувка.

**Ден 2 Дубай - Бахрейн/09.11.19**

Закуска. Полудневна обиколка на **Дубай** (*включена в цената с екскурзовод на български език*). Съчетание на старинното с модерното и немислими архитектурни шедьоври, заради които Дубай е наричан често «Града на бъдещето»! Нашата обиколка ще започне от крайбрежния квартал **Джумейра** (Jumeirah) , където спираме за снимки на плажа, в близост до 7-звездния хотел **Бурж ал Араб** (Burj al Arab), след което ще посетим **Мадинат Джумейра** – пресъздадаващ традиционния арабски стил и атмосфера, там ще минем покрай малки дюкянчета със сувенири, арабски аромати и дрехи, кафенета и ресторанти, от където се открива страхотна градина с водни канали и гондоли. Продължаваме към изкуствения остров **The Palm-Jumeirah**, възможност за посещение на Фешън авеню в хотел **Atlantis The Palm**, след което ще посетим новия луксозен квартал **Dubai Marina**.

Следва трансфер до летището за директен полет до **Бахрейн (Манама) в 16:15 ч**. Кацане на летището в Бахрейн в 16:30ч. и трансфер до хотела. Нощувка.

**Ден 3 Бахрейн/10.11.19**

Закуска. Целодневна екскурзия включена в цената. Обиколката започва от известната джамия **Ahmed Al Fateh Grand Mosque**. Построена през 1987 г, тя е една от най - големите джамии в света! Обхваща площ от 6500 кв.м и може да побере до 7000 поклонници наведнъж. Посещение на Националния музей на Бахрейн - най -големият и един от най - старите обществени музеи в Бахрейн. В него са изложени артефакти , обхващащи близо 5000 години от историята на страната. Включва три зали, посветени на археологията и древната цивилизация на Дилмун ( древен шумерски остров , датиращ от 3 век Пр.Хр. земята на който се смятала за свещена и островът бил наричан още „*блаженият* о-в, или „*светла, сияеща земя*“)., изобразяващи културата и начина на живот в миналото. Обиколката продължава към **Къщата на шейх Иса Бин Али**. ( управлява Бахрейн от 1869 г. до смъртта си. Той е един от най-дълго управляващите владетели в региона - 63 години. В миналото тя е била резиденцията и седалището на правителството на шейха. Състои се от няколко помещения и се смята за един от най-впечатляващите образци на ислямската архитектура на острова. Ще посетим традиционния пазар ***Maharaq souq***, който предлага широка гама от стоки и храни, характерни за региона. За да разберем каква е била една от основните индустрии в миналото, ще продължим към мястото, където се строят галери (вид лодки), с които синовете на Кралство Бахрейн са известни от древни времена и които се свързват с техния живот като нация. Местните хора наричат галерите също “Al-Banush”. Използвали са ги за риболов, гмуркане, товарни и пътнически превози. Следва **обяд в местен ресторант**, след което ще се отправим към пристанището на Бахрейн. Следва посещение на **Royal Camel Farm**, ферма за камили, на територията на която има над 600 камили. Създадена е от шейх Мохамед, владетел на Кралството. Камилите се отглеждат с цел да се запази тяхното съществуване като вид, тъй като в миналото те са били основния транспорт за жителите на страната. Обиколката приключва с посещение на **Пътеката на крал Фахд** - поредица от мостове и пътища, които свързват Саудитска Арабия и Бахрейн. Създава се с цел подобряване на връзката между двете държави.

Нощувка.

**Ден 4 Бахрейн/11.11.19**

 Закуска. Целодневна екскурзия включена в цената. Обиколката ще започне с посещение на Комплекса за ислямско изкуство ***Bait Al Quran*** ( превод от арабски: *Къщата на Корана*), който се намира в Хура, район на столицата Манама. Посещение на занаятчийския център на Манама - именно тук ще имате възможността да се докоснете отблизо до източната култура и местните традиционни занаяти. Ще видим ръчно изработени бижута, бродирани дрехи, калиграфия и др. **Обяд в местен ресторант.** Посещение на най-високия хълм в Бахрейн, т.нар. „***Джабел ал Дукан***“ ( в превод от арабски език „Планината на дима“). Планината е заобиколена от множество пещери и е богата на петрол и природен газ. Разположен под планината е и първият петролен кладенец в Персийския залив. Той е открит и управляван от Бахрейнската петролна компания. Оттам се отправяме към едно от най-популярните места в страната, носещo със себе си много легенди - т.нар. ***„Дърво на живота“ ("Shajarat-al-Hayat****").* Смята се че то е на повече от 400 години и продължава да съществува в пустинята без очевидно да има около себе си източник на вода. До днес остава загадка от къде дървото се снабдява с вода. Една от легендите на местните е, че дървото е защитено от бог *Енки* ( бог на водата в шумерската религия). Други твърдят, че то се намира на мястото на някогашната Райска градина.

Следва **Природен резерват *Al Areen***. Разположен в Сакхир, само на 30 км от столицата Манама, паркът е един от петте защитени територии в страната. Разположен е на площ от 7 кв. км като в него могат да се срещнат около 100 000 растения и над 45 вида животни, 82 вида птици, типични за Бахрейн, както и такива , които са типични за районите на Африка и Южна Азия. Видовете, които могат да се видят в природния резерват в парка, включват арабския орикс, който е изчезнал вид в дивата природа, южноафрикански гепард, лъв, африкански скален питон, персийска газела, африканско диво куче, петниста хиена, импала, елен лопатар, меден язовец и пустинни зайци. Последната спирка за деня е ***Бахрейнската мотописта*** (фото пауза отвън). Дизайнът на пистата е дело на немския архитект Херман Тилке, проектирал и пистата в Малайзия.

Нощувка.

 **Ден 5 Бахрейн/12.11.19**

 Закуска. Посещение на **Manama Souq**, който се намира се между старата част и бизнес района на град Манама. Разхождайки се из типичния арабски пазар, тук ще намерите разнообразие от текстилни изделия, злато, сребро, перли, подправки, сушени плодове и сувенири. Навсякъде се носят аромати на арабски масла, а пъстрите платове и шалове заинтригуват всеки, който мине оттам. Ще имаме свободно време, за да се научим как да се пазарим с местните търговци и да си вземем по малко спомени от бахрейнската култура.

Следва посещение на Bahrian City Center. - търговски център с магазини на над 150 модни марки, над 50 ресторанта за хранене, където можете да намерите както традиционна кухня, така и международни ястия.

Нощувка.

**Ден 6 Бахрейн/13.11.19**

Закуска. Свободно време за разходка или допълнителни екскурзии.

**Ден 7 Бахрейн - Дубай/ 14.11.19**

Закуска. Освобождаване на стаите и трансфер до летището за полет за Дубай в 12:05ч. Кацане на летище Дубай в 14:25 ч. и трансфер до хотела. Свободно време. Нощувка.

**Ден 8 Дубай/15.11.19**

Ранна закуска и освобождаване на стаите в хотела. Трансфер до летището за полет до София в 09:40ч. Кацане на летище София в 13:25ч.

**Край на програмата!**

|  |  |
| --- | --- |
| **Пакетна цена** | **08.11 - 15.11.2019** |
| **На възрастен в двойна стая** | **1266 евро/ 2476 лв.** |
| **На възрастен в единична стая** | **1492 евро/ 2918 лв.** |

**Цената включва:**

* Самолетен билет София - Дубай - София с включени летищни такси
* Самолетен билет Дубай - Бахрейн (Манама) - Дубай с включени летищни такси
* Включен ръчен и чекиран до 20 кг. багаж за посочените отсечки
* Всички трансфери летище - хотел - летище
* 2 нощувки със закуски в Дубай в хотел Golden Tulip Media 4\* или подобен
* Обзорна обиколка на Дубай с екскурзовод на български език
* 5 нощувки със закуски в Бахрейн в хотел Ramee rose 4\* или подобен
* 2 целодневни екскурзии в Бахрейн с екскурзовод
* Включени 2 обяда
* Полудневен шопинг тур в Бахрейн с екскурзовод
* Медицинска застраховка с покритие 10 000 евро на ЗД „Евроинс“
* Обслужване от местни екскурзоводи (АЕ) по време на всички трансфери и екскурзии по програмата
* Водач-преводач от Туроператора по време на цялото пътуване

**Цената не включва:**

* Разходи от личен характер
* Виза за Бахрейн - получава се на пристигане на летището - 15 USD ( При евентуално увеличение в цената на входната виза, туроператорът ще уведоми своевременно)
* Допълнителни екскурзии
* Всичко неупоменато във включено в цената
* Такса „Туристически Дирхам” в Дубай - заплаща се задължително и лично от туриста при настаняване в хотела и се таксува на стая на вечер по: Хотели 4\* - AED 15
* Застраховка „Отмяна на пътуване“

**Полетно разписание:**

FZ758 08NOV SOF DXB 1410 2055

FZ027 09NOV DXB BAH 1615 1630

FZ082 14NOV BAH DXB 1205 1425

FZ757 15NOV DXB SOF 0940 1325

\**Полетите подлежат на препотвърждение!*

**Условия за записване:**

Задграничен паспорт валиден 6 месеца след датата на пътуването

Депозит в размер на 50% от сумата на човек

Доплащане на 100% до 40 дни преди заминаването

**Необходими документи:**

Международен паспорт, валиден минимум 6 месeца от крайната дата на пътуването

**Стандартни такси за прекратяване:**

Записаните туристи могат да прекратят договора при заплащане на стандартните такси за прекратяване:

 1/ от деня следващ деня на подписване на договора до 60 календарни дни

преди датата на отпътуване - такса в размер на 100 лв. на турист

 2/ от 59 до 31 календарни дни преди датата на отпътуване - 100% от внесения депозит

 3/ под 30 календарни дни преди датата на отпътуване - 100% от общата цена на туристическия пакет

*Туроператорът запазва правото на промяна при необходимост на часовете на излитане и на реда на провеждане на екскурзиите.*

**Вид използван транспорт:**

* Самолет
* Автобус

**Забележки:**

* Посочените пакетни цени са калкулирани при курс на лева спрямо долара 1 USD = 1.72 лева. В случай, че обменният курс се завиши или намали с 5 или повече процента, туроператорът си запазва правото да внесе корекция в общата пакетна цена.
* Моля да имате предвид, че някои от хотелите в Дубай при пристигане изискват депозит за услуги в хотела - мини бар, спа, бар, ресторанти. Ако депозитът не бъде използван се възстановява. Плащането може да стане в брой или с кредитна карта.
* Минимален брой туристи за осъществяване на екскурзията – 20. Срок за уведомление за недостигнат брой: 20 дни преди датата на отпътуване
* При промяна цените на входните такси за обектите и ресторантите, същата ще бъде променена и прекалкулирана.

„**Отмяна на пътуване“:** ТО предоставя възможност за сключване на допълнителна  застраховка “Отмяна на пътуване” на ЗД «Евроинс”, по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 13061910000134 на ЗК „ЛЕВ ИНС” АД.